1968R0260 — MT — 03.10.2002 — 001.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

Emendat bi:







(*) Dan l-att qatt ma ġie ppubblikat bil-Malti.









▼B

IR-REGOLAMENT (KEE, EURATOM, KEFA) Nru 260/68 TAL-KUNSILL

tad-29 ta' Frar 1968,

li jistabbilixxi l-kondizzjonijiet u l-proċedura għall-applikazzjoni tat-taxxa għall-benefiċċju tal-Komunitajiet Ewropej







IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi Kunsill Wieħed u Kummissjoni Waħda tal-Komunitajiet Ewropej; Wara li kkunsidra l-Protokoll dwar il-Privileġġi u l-Immunitajiet tal-Komunitajiet Ewropej, u partikolarment l-Artikolu 13 tiegħu; Wara li kkunsidra il-propsta tal-Kummissjoni, Billi jeħtieġ li jkunu stabbiliti l-kondizzjonijiet u l-proċedura li bihom is-salarji, il-pagi, u l-emolumenti ta' uffiċjali u impjegati oħra tal-Komunitajiet, u ta' persuni li għalihom japplika wkoll l-Artikolu 13 tal-Protokoll dwar il-Privileġġi u l-Immunitajiet, għandhom ikunu soġġetti għat-taxxa ffissata b'dak l-Artikolu; ADOTTA DAN IR-REGOLAMENT:







Artikolu 1

It-taxxa fuq salarji, pagi u emolumenti mħallsa mill-Komunitajiet lill-uffiċjali u mpjegati oħra tagħhom, li tidher fl-ewwel paragrafu ta' l-Artikolu 13 tal-Protokoll dwar il-Privileġġi u l-Immunitajiet tal-Komunitajiet Ewropej, għandha tkun iffissata skond il-kondizzjonijiet u miġbura skond il-proċedura stabbiliti b'dan ir-Regolament.

Artikolu 2

Dawn li ġejjin huma soġġetti għat-taxxa:

— persuni li huma soġġetti għar-Regolamenti tal-Persunal għal Uffiċjali jew għall-Kondizzjonijiet ta' l-Impieg ta' Ħaddiema Oħra tal-Komunitajiet, magħduda dawk li jirċievu l-kumpens mogħti lil min jitneħħa mill-impjieg fl-interess tas-servizz, iżda mingħajr ma jkun magħdud persunal lokali;

— min jirċievi kumpens għal terminazzjoni ta' servizz kif provdut fl-Artikolu 5 tar-Regolament tal-Kunsill (KEE, Euratom, KEFA) Nru 259/68 ( 1 );

▼M2

— dawk intitolati għall-allowance għat-terminazzjoni tas-servizz taħt l-Artikolu 3 tar-Regolament (Euratom, KEFA, KEE) Nru 2530/72;

— dawk intitolati għall-allowance għat-terminazzjoni ta' l-impieg taħt l-Artikolu 4 tar-Regolament (Euratom, KEFA, KEE) Nru 2530/72;

▼M4

— dawk intitolati għall-allowance tat-terminazzjoni tas-servizz taħt l-Artikolu 3 u 4 tar-Regolament (KEFA, KEE, Euratom) Nru 1543;

— dawk intitolati għall-allowance tat-terminazzjoni tas-servizz taħt l-Artikolu 5 tar-Regolament (KEFA, KEE, Euratom) Nru 1543;

▼M6

— dawk intitolati għall-allowance għat-terminazzjoni tas-servizz taħt l-Artikolu 2 tar-Regolament (KEFA, KEE, Euratom) Nru 2150/82;

▼M7

— dawk intitolati għall-allowance tat-terminazzjoni tas-servizz taħt l- l-Artikolu 3 ta' Regolament (KEFA, KEE, Euratom) Nru 1679/85;

— dawk intitolati għal benefiċċju tal-qagħad taħt l-Artikolu 28a tal-kondizzjonijiet ta' mpjieg ta' aġenti oħra, kif jirriżulta minn l-Artikolu 33 ta' Regolament (KEFA, KEE, Euratom) Nru 2799/85;

— dawk intitolati għall-allowance tat-terminazzjoni tas-servizz taħt l-Artikolu 4 ta' Regolament (KEFA, KEE, Euratom) Nru 351885;

▼M10

— dawk intitolati għall-allowance għat-terminazzjoni tas-servizz taħt l-Artikolu 4 tar-Regolament (Euratom, KEFA, KEE) Nru 2274/87 ( 2 );

— dawk intitolati għall-allowance għat-terminazzjoni tas-servizz taħt l-Artikolu 3 tar-Regolament (KEE) Nru 1857/89 ( 3 );

— dawk intitolati għall-allowance għat-terminazzjoni tas-servizz taħt l-Artikolu 4 tar-Regolament (KE, Euratom, KEFA) Nru 2688/95 ( 4 );

— dawk intitolati għall-allowance għat-terminazzjoni tas-servizz taħt l-Artikolu 4 tar-Regolament (KE, Euratom, KEFA) Nru 2689/95 ( 5 );

▼M14

— dawk intitolati għall-allowance prevista f'każ ta' terminazzjoni tas-servizz taħt l-Artikolu 4 tar-Regolament (KE, Euratom) Nru 1746/2002;

— dawk intitolati għall-allowance prevista f'każ ta' terminazzjoni tas-servizz taħt l-Artikolu 4 tar-Regolament (KE, Euratom) Nru 1747/2002;

— dawk intitolati għall-allowance prevista f'każ ta' terminazzjoni tas-servizz taħt l-Artikolu 4 tar-Regolament (KE, Euratom) Nru 1748/2002.

▼B

Artikolu 3

1. It-taxxa għandha titħallas kull xahar fuq salarji, pagi u emolumenti mħallsa mill-Komunitajiet lil kull persuna soġġetta għaliha.

2. Iżda, flejjes u allowances, kemm jekk imħallsa f'ammont wieħed u kemm jekk ma jkunux, li jirrappreżentaw kumpens għal spejjeż magħmula fil-qadi ta' dmirijiet uffiċjali, m'għandhomx jingħaddu ma' l-ammont bażiku taxxabbli.

3. L-allowance tal-familja u benefiċċji soċjali li jidhru fil-lista hawn taħt għandhom jitnaqqsu mill-ammont bażiku taxxabbli:

(a) allowances tal-familja: — ►M3 allowance tal-familja ◄ , — allowance għal wild dipendenti, — allowance għall-edukazzjoni, — allowance tat-twelid;

(b) assistenza soċjali;

(ċ) allowances imħallsa minħabba mard relatat mal-post tax-xogħol jew aċċident;

(d) dik il-parti ta' kull ħlas li tirrappreżenta allowances tal-familja.

L-ammont li jitnaqqas għandu jkun iffissat wara li jitqiesu, fejn jixraq, id-disposizzjonijiet ta' l-Artikolu 5.

4. Bla ħsara għad-disposizzjonijiet ta' l-Artikolu 5, għandhom jitnaqqsu 10 % ta' l-spejjeż relatati mal-post tax-xogħol jew personali mill-ammont miksub wara li jkunu applikati d-disposizzjonijiet ta' qabel dan il-paragrafu.

Għandu jsir tnaqqis addizzjonali li jkun id-doppju ta' l-ammont ta' l-allowance għal wild dipendenti għal kull wild dipendenti tal-persuna soġġetta għat-taxxa, kif ukoll għal kull persuna meqjusa bħala wild dipendenti skond it-tifsira ta' l-Artikolu 2(4) ta' l-Anness VII tar-Regolamenti tal-Persunal.

5. Tnaqqis mir-rimunerazzjoni lil persuni soġġetti għat-taxxa minħabba penzjonijiet jew allowances ta' irtirar jew ta' sigurtà soċjali għandu jsir mill-ammont bażiku taxxabbli.

Artikolu 4

▼M13

The tax shall be calculated, subject to the provisions of Article 5, on the taxable amount obtained by applying Article 3 and disregarding any amount not exceeding EUR 19,91 and by applying the rate of:

— 8,00 % to amounts between EUR 19,91 and 351,46,

— 10,00 % to amounts between EUR 351,47 and 484,09,

— 12,50 % to amounts between EUR 484,10 and 554,79,

— 15,00 % to amounts between EUR 554,80 and 629,97,

— 17,50 % to amounts between EUR 629,98 and 700,67,

— 20,00 % to amounts between EUR 700,68 and 769,21,

— 22,50 % to amounts between EUR 769,22 and 839,94,

— 25,00 % to amounts between EUR 839,95 and 908,48,

— 27,50 % to amounts between EUR 908,49 and 979,18,

— 30,00 % to amounts between EUR 979,19 and 1 047,72,

— 32,50 % to amounts between EUR 1 047,73 and 1 118,45,

— 35,00 % to amounts between EUR 1 118,46 and 1 186,99,

— 40,00 % to amounts between EUR 1 187,00 und 1 257,69,

— 45,00 % to amounts above EUR 1 257,70 ( 6 ).

▼B

Artikolu 5

Meta salarji, pagi u emolumenti jkunu soġġetti għal fattur korrettiv:

— l-ammont ta' kull element magħdud fil-kalkolazzjoni tat-taxxa, ħlief għat-tnaqqis magħmul mir-rimunerazzjoni lil persuni soġġetti għat-taxxa minħabba penzjonijiet jew allowances ta' irtirar jew ta' sigurtà soċjali, għandu jinkiseb, għall-fini ta' l-applikazzjoni ta' dan ir-Regolament, billi jkun applikat il-fattur korrettiv għall-ammont ta' l-element kalkolat qabel ma jkun applikat il-fattur korrettiv għar-rimunerazzjoni;

— l-ammont ta' tnaqqis imsemmi fl-Artikolu 3(4) għandu jinkiseb billi jkun applikat il-fattur korrettiv għall-ammonti ta' tnaqqis kif kalkolati qabel ma jkun applikat kull fattur korrettiv għar-rimunerazzjoni;

— l-ammonti ta' dħul murija fl-Artikolu 4 għandhom ikunu soġġetti għall-fattur korrettiv.

Artikolu 6

1. B'deroga mid-disposizzjonijiet ta' l-Artikoli 3 u 4:

(a) is-somom imħallsa — bħala kumpens għal sahra, — għal xogħol li jkun partikolarment iebes, — għal servizzi eċċezzjonali, — għal invenzjonijiet bi privattiva, ▼M1 — taħt l-Artikoli 56a u 56b tar-Regolamenti tal-Persunal ta' Uffiċjali, ▼M5 — taħt l-Artikolu 70a tar-Regolamenti tal-Persunal, ▼B għandhom ikunu kkalkolati għall-finijiet tat-taxxa bir-rata li, fix-xahar ta' qabel dak li fih isir il-ħlas, kienet tapplika għall-ogħla ammont taxxabbli tar-rimunerazzjoni ta' l-uffiċjal;

(b) ħlasijiet magħmula minħabba terminazzjoni ta' servizz għandhom ikunu ntaxxati, wara li jkun applikat it-tnaqqis imsemmi fl-Artikolu 3(4), b'rata ugwali għal żewġ terzi tal-proporzjon eżistenti, fiż-żmien ta' l-aħħar ħlas tas-salarju, bejn: — l-ammont ta' taxxa li għandu jitħallas, u — l-ammont bażiku taxxabbli kif imfisser fl-Artikolu 3. Dawn id-disposizzjonijiet għandhom ukoll japplikaw għal pagamenti magħmula skond l-Artikolu 4 tar-Regolament (Euratom, KEFA, KEE) Nru 2530/72. Dawn id-dispożizzjonijiet għandhom ukoll japplikaw għal pagamenti magħmula skond l-Artikolu 5 tar-Regolament (KEFA, KEE, Euratom) Nru 1543.

2. L-applikazzjoni ta' dan ir-Regolament m'għandhiex ikollha l-effett li tnaqqas salarji, pagi jew emolumenti ta' kull xorta mħallsa mill-Komunitajiet għal ammont li jkun anqas mill-minimu tar-rata ta' livell ta' għajxien kif imfisser fl-Artikolu 6 ta' l-Anness VIII tar-Regolamenti tal-Persunal għal Uffiċjali tal-Komunitajiet.

Artikolu 7

Meta l-ħlas taxxabbli jkun għal perjodu ta' anqas minn xahar, ir-rata tat-taxxa għandha tkun dik applikabbli għall-ħlas tax-xahar korrispondenti.

Meta l-ħlas taxxabbli jkun għal perjodu ta' aktar minn xahar it-taxxa għandha tkun kalkolata daqs li kieku dak il-ħlas kien maqsum indaqs għax-xhur li għalihom jirreferi.

Ħlasijiet korrettivi li ma jkunux jirreferu għax-xahar li matulu jkunu tħallsu għandhom ikunu soġġetti għat-taxxa li kienu jkunu soġġetti għaliha kieku l-ħlasijiet saru f'waqthom.

▼M12

Artikolu 8

Taxxa għandha tinġabar permezz ta' tnaqqis minn ras il-għajn. L-ammont għandu jkun irrotondat 'l isfel sa wieħed-minn-mija ta' euro.

▼B

Artikolu 9

Id-dħul mit-taxxa għandu jidher bħala dħul fl-estimi tal-Komunitajiet.

Artikolu 10

Il-korpi li jmexxu l-istituzzjonijiet tal-Komunitajiet għandhom jikkooperaw bejniethom biex dan ir-Regolament ikun applikat b'mod uniformi.

Il-Kunsill, waqt li jaġixxi fuq proposta tal-Kummissjoni, għandu jadotta kull disposizzjoni meħtieġa għall-applikazzjoni ta' dan ir-Regolament.

Artikolu 11

Dan ir-Regolament għandu japplika wkoll:

— għall-membri tal-Kummissjoni,

— Imħallfin, Avukati Ġenerali, Reġistratur u Assistenti Relaturi tal-Qorti tal-Ġustizzja,

— għall-membri tal-Bord tal-Verifika.

Artikolu 12

Dan ir-Regolament għandu japplika għall-membri ta' l-organi tal-Bank ta' Investiment Ewropew u għall-membri tal-persunal tiegħu, u għal riċevituri ta' ħlas ta' penzjonijiet mill-Bank, li huma nklużi fil-kategoriji stabbiliti mill-Kunsill bl-applikazzjoni ta' l-ewwel paragrafu ta' l-Artikolu 16 tal-Protokoll dwar il-Privileġġi u l-Immunitajiet, fir-rigward ta' salarji, pagi u emolumenti, u għall-penzjonijiet imħallsa mill-Bank għal disabilità, irtirar u lil superstiti.

▼M8

Artikolu 12a

Dan ir-Regolament għandu jkun japplika għall-President ta' l-Istitut Monetarju Ewropew, għall-Membri l-oħra kollha tal-Kunsill tal-Istitut, għall-membri ta' l-istaff tiegħu u għal dawk li jirċievu l-pensjonijiet imħallsa mill-Istitut li huma nklużi fil-kategoriji determinati mil-Kunsill skond l-ewwel paragrafu ta' l-Artikolu 16 tal-Protokoll dwar il-Privileġġi u l-Immunitajiet, fir-rigward ta' salarji, pagi u emolumenti, u għall-penzjonijiet għal disabilità, irtirar u lil superstiti. imħallsa mill-Istitut.

▼M9

Artikolu 12b

Dan ir-Regolament għandu japplika għall-membri ta' l-organi tal-Fond ta' l-Investiment Ewropew waqt il-qadi ta' dmirijiethom bħala tali, għall-membri tal-persunal tiegħu u għal dawk li jirċievu l-pensjonijiet imħallsa mill-Fond li huma inklużi fil-kategoriji ddeterminati mill-Kunsill skond l-ewwel paragrafu ta' l-Artikolu 16 tal-Protokoll dwar il-Privileġġi u l-Immunitajiet, fir-rigward ta' salarji, pagi u emolumenti, u għall-penzjonijiet għal disabilità, irtirar u lil superstiti imħallsa mill-Fond.

▼M11

Artikolu 12ċ

Dan ir-Regolament għandu jkun japplika għall-membri tal-Kunsill Governattiv u għall-Kunsill Ġenerali tal-Bank Ċentrali Ewropew, għal membri tal-persunal tiegħu u għal dawk li jirċievu l-pensjonijiet imħallsa mill-Bank li huma nklużi fil-kategoriji determinati mill-Kunsill skond l-ewwel sub-paragrafu ta' l-Artikolu 16 tal-Protokoll dwar il-Privileġġi u l-Immunitajiet tal-Komunitajiet Ewropej, fir-rigward ta' salarji, pagi u emolumenti, u għall-penzjonijiet għal disabilità, irtirar u lil superstiti imħallsa mill-Bank.

▼B

Artikolu 13

Il-kumpens u l-ħlasijiet imsemmija fl-Artikolu 13 tar-Regolament Nru 32 (KEE) 12 (KEEA) ( 7 ) għandhom ikunu eżenti mit-taxxa.

Artikolu 14

Ir-Regolament Nru 32 (KEE, 12 (KEEA) huwa b'dan imħassar.

Artikolu 15

Dan ir-Regolament għandu jidħol fis-seħħ fil-jum wara l-publikazzjoni tiegħu fil-Ġurnal Uffiċċjali tal-Komunitajiet Ewropej.

Dan ir-Regolament għandu jorbot fl-intier tiegħu u japplika direttament fl-Istati Membri kollha.